Franz Heinzer

Franz Heinzer () er ein sveitsisk tidlegare skirennar frå Schwyz som deltok i verdscupen i alpint i tida 1981-94. Han vart verdsmeister i utfor i 1991, same sesongen vann han utforcupen og super-G-cupen av verdscupen i alpint. Utforcupen vann han også i 1992 og 1993. Totalt gjekk han til topps i 17 verdscuprenn, 15 i utfor og to i den alpine kombinasjonen. Han vann fire sveitsiske meisterskap i utfor, og eitt i super-G.

Aktiv
Heinzer debuterte i verdscupen i alpint i januar 1981, og vart nummer åtte i utforrennet i Kitzbühel i Austerrike. Knappe to månader seinare kleiv han opp på pallen, då han vart nummer tre i utfor i Aspen i USA. Under VM 1982 i Schladming deltok han i utfor og kom på fjerdeplass.

Straks før jul i 1982 tok Heinzer sin fyrste verdscupsiger, i Val-d'Isère vann han den alpine kombinasjonen framom landsmennene Peter Müller og Peter Lüscher. Nokså nøyaktig eitt år seinare var Heinzer tilbake i Val d'Isere, og på ei helg vann han både utforrennet og den alpine kombinasjonen. I utfor var han ein hundredel framom Todd Brooker frå USA og fem hundredelar framom Harti Weirather frå Austerrike, medan han sigra klart over landsmannen Pirmin Zurbriggen i kombinasjonen.

Heinzer fekk nye fjerdeplassar i VM-utfor både i 1985 og 1987. Både i 1987-sesongen og OL-sesongen 1988 kom han på tredjeplass i utforcupen av verdscupen i alpint. Under OL 1988 mislukkast han og noterte ein 15. plass som best. Sesongane 1989 og 1990 heldt han eit lågare nivå.

Frå 1991 var Heinzer sterkt tilbake, og var verdas beste utforrennar i tre år på rad, i 1991 vann han jamvel super-G-cupen av den alpine verdscupen. Hans største meisterskapstriumf kom under VM 1991 i Saalbach-Hinterglemm, då han vann utforrennet.

Under vinter-OL 1994 på Lillehammer deltok Heinzer i utfor. Han hekta skia i startporten og var ute av rennet. Ein månad seinare la han opp.

Medaljar og besteplasseringar i internasjonale meisterskap
1982: Nr 4 i utfor under VM i alpint i Schladming
1985: Nr 4 i utfor under VM i alpint i Bormio
1987: Nr 4 i utfor under VM i alpint i Crans-Montana
1988: Nr  15 i super-G under vinter-OL i Calgary
1989: Nr 11 i super-G under VM i alpint i Vail
1991: Gullmedalje i utfor under VM i alpint i Saalbach-Hinterglemm
1992: Nr  6 i utfor under vinter-OL i Albertville
1993: Nr 10  i utfor under VM i alpint i Morioka

Verdscupsigrar
 Dato Stad Land Øving 19. desember 1982  Gherdëina  Italia  Kombinasjon 9. desember 1983  Val-d'Isère  Frankrike  Utfor 10. desember 1983  Val-d'Isère  Frankrike  Kombinasjon 22. februar 1986  Åre  Sverige  Utfor 4. januar 1987  Laax  Sveits  Utfor 11. mars 1988  Beaver Creek  USA  Utfor 14. desember 1990  Gherdëina  Italia  Utfor 12. januar 1991  Kitzbühel  Austerrike  Utfor 8. mars 1991  Aspen  USA  Utfor 16. mars 1991  Lake Louise  Canada  Utfor 14. desember 1991  Gherdëina  Italia  Utfor 17. januar 1992  Kitzbühel  Austerrike  Utfor 18. januar 1992  Kitzbühel  Austerrike  Utfor 25. januar 1992  Wengen  Schweiz  Utfor 10. januar 1993  Garmisch-Partenkirchen  Tyskland  Utfor 16. januar 1993  St. Anton  Austerrike  Utfor 23. januar 1993  Veysonnaz  Sveits  Utfor

Kjelder
Denne artikkelen bygger på «Franz Heinzer» frå ,  den 27. oktober 2012.  


 Bakgrunnsstoff 


Kategori:Sveitsiske alpinistar
Kategori:Verdsmeistrar i alpine greiner
Kategori:Sveitsiske deltakarar under vinter-OL 1988
Kategori:Alpinistar under vinter-OL 1988
Kategori:Sveitsiske deltakarar under vinter-OL 1992
Kategori:Alpinistar under vinter-OL 1992
Kategori:Sveitsiske deltakarar under vinter-OL 1994
Kategori:Alpinistar under vinter-OL 1994